**ΕΛΛΗΝΙΚΗ ΕΤΑΙΡΙΑ ΠΡΟΣΤΑΣΙΑΣ ΤΗΣ ΦΥΣΗΣ**

**ΙΣΤΟΡΙΚΟ ΚΑΙ ΔΡΑΣΕΙΣ**

Η [Ελληνική Εταιρία Προστασίας της Φύσης (ΕΕΠΦ)](https://www.eepf.gr/el/) είναι η παλαιότερη Περιβαλλοντική Μη Κυβερνητική Οργάνωση εθνικής εμβέλειας στην Ελλάδα, με αδιάλειπτη δράση, [από το 1951,](https://www.eepf.gr/el/h-eepf/70-xronia-eepf) στην προστασία του ελληνικού φυσικού περιβάλλοντος. Από το ξεκίνημά της πρωτοστάτησε στη δημιουργία Εθνικών Δρυμών και Προστατευόμενων Περιοχών, στον εκσυγχρονισμό της ελληνικής περιβαλλοντικής νομοθεσίας και στην προστασία βιότοπων και απειλούμενων ειδών πανίδας και χλωρίδας.

Εμπνευστής της ίδρυσης της ΕΕΠΦ και πρώτος Γενικός Γραμματέας της ήταν ο **Ιάκωβος Σαντοριναίος**, μέλος του Ελληνικού Ορειβατικού Συνδέσμου (ΕΟΣ), με πρωτοβουλία του οποίου το Υπουργείο Γεωργίας είχε πεισθεί να ιδρύσει, το 1938, τους Εθνικούς Δρυμούς Ολύμπου και Παρνασσού, φέρνοντας τότε την Ελλάδα μεταξύ των πρώτων ευρωπαϊκών χωρών με προστατευόμενες περιοχές.

Τα περισσότερα ιδρυτικά μέλη της ΕΕΠΦ προέρχονταν από τον ΕΟΣ και πολλοί ήταν σημαίνουσες προσωπικότητες των επιστημών και των γραμμάτων, πρωτοπόροι ως προς τον προβληματισμό τους για τα θέματα περιβάλλοντος και μάλιστα σε εποχή που η οικολογία και η προστασία του περιβάλλοντος ήταν άγνωστες για τους πολλούς λέξεις, αλλά και έννοιες. Έντεκα μέλη της ήταν πανεπιστημιακοί, και έξι ήταν, ή έγιναν έκτοτε, Ακαδημαϊκοί.

Το 1958, Γενικός Γραμματέας ανέλαβε ο εκ των ιδρυτικών μελών **Βύρων Αντίπας**, ψυχή και κινητήρια δύναμη της ΕΕΠΦ για τα επόμενα 35 χρόνια. Το έργο του για τη διαφύλαξη της ελληνικής φυσικής κληρονομιάς αναγνωρίστηκε με πολλές διεθνείς διακρίσεις, από σημαντικούς φορείς. Ενδεικτικά αναφέρεται ότι, το 1971 υπέγραψε, ως εκπρόσωπος της Ελλάδος, τη Συνθήκη Ramsar για τους υγροτόπους διεθνούς σημασίας. Σε αναγνώριση του έργου του, η ΕΕΠΦ θέσπισε το Βραβείο «Βύρων Αντίπας», το οποίο απονέμεται σε πρόσωπα και μη κρατικούς φορείς που αποδεδειγμένα συμβάλλουν αποτελεσματικά, σε βάθος χρόνου και με ανιδιοτέλεια στην προστασία της φύσης και του περιβάλλοντος. Μεταξύ των βραβευθέντων ο εκ των ιδρυτών του WWF International και διεθνούς φήμης περιβαλλοντολόγος Luc Hoffmann (2005), ο Οικουμενικός

Πατριάρχης κ.κ. Βαρθολομαίος (2011) και ο διεθνούς φήμης βοτανικός και φίλος της Ελλάδας Arne Strid (2016) και ο Γιάννης Μπουτάρης (2022) εξέχουσα προσωπικότητα του ελληνικού περιβαλλοντικού κινήματος και ιδρυτής του ΑΡΚΤΟΥΡΟΥ.

Η ΕΕΠΦ υπήρξε το φυτώριο για τη δημιουργία άλλων, πιο ειδικευμένων ως προς το αντικείμενο, περιβαλλοντικών οργανώσεων, όπως η Ελληνική Ορνιθολογική Εταιρεία, ο Σύλλογος για την Προστασία της Θαλάσσιας Χελώνας «Αρχέλων» και η Ελληνική Εταιρεία για τη Μελέτη και Προστασία της Μεσογειακής Φώκιας Mom.

Η ΕΕΠΦ είναι μέλος σημαντικών περιβαλλοντικών οργανώσεων, όπως η Διεθνής Ένωση για τη Διατήρηση της Φύσης (IUCN) και το Μεσογειακό Γραφείο Πληροφοριών για το Περιβάλλον, τον Πολιτισμό και την Αειφόρο Ανάπτυξη (MIO). Εκπροσωπεί επίσης στην Ελλάδα το διεθνές Ίδρυμα για την Περιβαλλοντική Εκπαίδευση (FEE), έναν από τους μεγαλύτερους παγκόσμιους οργανισμούς περιβαλλοντικής εκπαίδευσης και λειτουργεί και τα πέντε διεθνή προγράμματά του για την περιβαλλοντική εκπαίδευση (ESD) και την αειφόρο διαχείριση στον τομέα του τουρισμού. Από το 2016, η ΕΕΠΦ εκπροσωπείται στο Διοικητικό Συμβούλιο του FEE από τον νυν Πρόεδρό της, Νίκο Γ. Πέτρου, ο οποίος κατέχει σήμερα τη θέση του Αντιπροέδρου.

Συνεργάζεται στενά με άλλες μεγάλες ελληνικές περιβαλλοντικές ΜΚΟ σε κοινούς στόχους, καθώς και με αρμόδιους φορείς του Δημοσίου και της Τοπικής Αυτοδιοίκησης, καθώς και με οργανώσεις, ιδρύματα και πανεπιστήμια του εξωτερικού για την υλοποίηση διακρατικών έργων προστασίας της φύσης. Για να επιτελέσει την αποστολή της βασίζεται, εκτός από τα μέλη του εθελοντικού Διοικητικού της Συμβουλίου και τα στελέχη της, σε εκτεταμένο δίκτυο εθελοντών, πολλοί από τους οποίους είναι πανεπιστημιακοί και ειδικοί επιστήμονες.

Οι δραστηριότητες της ΕΕΠΦ υποστηρίζονται οικονομικά από τις συνδρομές και δωρεές μελών και φίλων, καθώς και από χορηγίες ιδρυμάτων και φορέων του ιδιωτικού τομέα. Η οικονομική της διαχείριση ελέγχεται από Ορκωτούς Λογιστές.

Για το έργο της έχει τιμηθεί από την Ακαδημία Αθηνών, το Συμβούλιο της Ευρώπης και το Ίδρυμα Ford.

Σήμερα η ΕΕΠΦ δραστηριοποιείται σε πέντε κύριους τομείς:

1. **Περιβαλλοντικές Παρεμβάσεις**,
2. **Έργα και Προγράμματα Προστασίας της Φύσης**,
3. **Περιβαλλοντική Εκπαίδευση**
4. **Αειφορική Διαχείριση στον τομέα του τουρισμού**
5. **Ευαισθητοποίηση του Κοινού**.

**1. Περιβαλλοντικές Παρεμβάσεις**

Η ΕΕΠΦ παρεμβαίνει, μόνη ή σε συνεργασία με άλλες περιβαλλοντικές ΜΚΟ, προς τις δημόσιες υπηρεσίες και άλλους αρμόδιους φορείς όταν διαπιστώνει παραβιάσεις των εθνικών ή ευρωπαϊκών περιβαλλοντικών κανονισμών και νόμων ή απειλές για το φυσικό μας περιβάλλον. Αυτό γίνεται με άμεση επικοινωνία, επιστολές ή δελτία τύπου και, όπου χρειαστεί, νομικές ενέργειες, φτάνοντας ακόμα και στο Συμβούλιο της Επικρατείας σε περιπτώσεις σημαντικών θεμάτων. Παραδείγματα, οι προσφυγές στο ΣτΕ κατά του Δημοσίου για την εκτροπή του Αχελώου, για την εκτροπή του Νέστου, για τα Χωροταξικά Σχέδια για τις ΑΠΕ και για τον Τουρισμό, για τα έργα διευθέτησης του ρέματος της Πικροδάφνης, κ.ά. Η ΕΕΠΦ είναι μέλος της Ομάδας Εργασίας Ενάντια στα Δηλητηριασμένα Δολώματα που προσπαθεί να αντιμετωπίσει αυτό το μεγάλο πρόβλημα μέσω επαφών και παρεμβάσεων με εθνικές και διεθνείς αρχές. Σχετικά δείτε: <https://eepf.gr/el/tomeis-drashs/paremvaseis>

**2. Έργα και Προγράμματα Προστασίας της Φύσης**

Η ΕΕΠΦ υλοποιεί, μόνη ή σε συνεργασία με πανεπιστήμια, ερευνητικά ιδρύματα, άλλες περιβαλλοντικές ΜΚΟ και φορείς, εθνικούς και διεθνείς, διάφορα έργα και προγράμματα προστασίας της φύσης.

Ενδεικτικά αναφέρονται έργα της τελευταίας δεκαετίας:

* **Μελέτη βιοποικιλότητας στη Μακεδονία και τη Μήλο (2014-2015):** Η ΕΕΠΦ υλοποίησε, για λογαριασμό της Εταιρίας ΤΙΤΑΝ, μελέτη αποτίμησης της βιοποικιλότητας χλωρίδας και πανίδας σε τρεις περιοχές εξορυκτικών δραστηριοτήτων της, στην κεντρική Μακεδονία και τη Μήλο.

* **Έργο ICON (2015-2017):** Το έργο, διάρκειας 15 μηνών, χρηματοδοτήθηκε από τοευρωπαϊκό πρόγραμμα Civil Society Dialogue between EU and Turkey - IV Environment Grant Scheme (CSD-IV/ENV). Στόχος του ήταν η ενημέρωση της κοινωνίας των πολιτών της Τουρκίας, αλλά και αρμόδιων τοπικών φορέων και υπηρεσιών σχετικά με την προστασία της χλωρίδας και ιδιαίτερα των αυτοφυών ορχιδεών. Το έργο περιλάμβανε τη δημιουργία μιας διαδραστικής ψηφιακής πλατφόρμας και βάσης δεδομένων για τα είδη ορχιδεών (περίπου 400) που υπάρχουν στην Ελλάδα και στην Τουρκία, την παραγωγή εκπαιδευτικού και ενημερωτικού υλικού, κινητή έκθεση, διεθνές συνέδριο, κ.ά. Συντονιστής του έργου ήταν η γερμανική ΜΚΟ Sails-for-Science και, εκτός της ΕΕΠΦ, συμμετείχε ο Σύλλογος για την Προστασία της Βιοποικιλότητας και των Αυτοφυών Ορχιδεών της Αττάλειας CAOB (Τουρκία).

Σχετικά δείτε: [https://www.eepf.gr/el/tomeis-drashs/erga-kai-programmata/olokliromenaerga?view=article&id=1936&catid=40](https://www.eepf.gr/el/tomeis-drashs/erga-kai-programmata/olokliromena-erga?view=article&id=1936&catid=40)

* **Έργο INTERREG MED ”POSBEMED” (2016-2018):** Η ΕΕΠΦ συμμετείχε ως συνεργαζόμενος εταίρος στο έργο, διάρκειας 15 μηνών, στόχος του οποίου ήταν να διερευνήσει τη διαχείριση, τις συγκρούσεις και τις ευκαιρίες σε παράκτιες προστατευόμενες περιοχές της Μεσογείου όπου υπάρχουν λιβάδια και αποθέσεις Ποσειδωνίας και να διαμορφώσει στρατηγική για τη αποτελεσματικότερη προστασία τους. Συντονιστής του έργου ήταν η Γαλλική οργάνωση EID-MED και συμμετείχαν η IUCN, οι Ιταλικές IMC Foundation και ECOlogica και το ΕΛΚΕΘΕ.

Σχετικά δείτε: [Posbemed (eepf.gr)](https://eepf.gr/el/tomeis-drashs/erga-kai-programmata/olokliromena-erga?view=article&id=1934&catid=40)

* **Έργο LIFE11 NAT/GR/001014 ”ForOpenForests” (2012-2019):** Η ΕΕΠΦ ήταν ο συντονιστής εταίρος ενός επταετούς έργου για την προστασία οικοτόπων και ειδών χλωρίδας και πανίδας προτεραιότητας σε περιοχές Natura 2000 στα όρη Οίτη και Καλλίδρομο της Στερεάς Ελλάδας. Οι σχετικές δράσεις περιλάμβαναν την αποκατάσταση οικοτόπων και βιοκοινοτήτων των αλπικών λιβαδιών και των εποχικών λιμνίων, την προστασία ενδημικών φυτών και σπάνιων πουλιών, τη διαχείριση περιοχών παρουσίας της αρκούδας, την ευαισθητοποίηση των τοπικών κοινωνιών, την ανάδειξη της περιοχής και προώθηση του οικοτουρισμού, καθώς και τη δημιουργία υποδομών στις δύο περιοχές. Στο έργο συμμετείχαν το Πανεπιστήμιο Αθηνών, το Ινστιτούτο Μεσογειακών Δασικών

Οικοσυστημάτων του ΕΛΓΟ ΔΗΜΗΤΡΑ, η Περιφέρεια Στερεάς Ελλάδας και ο «Αρκτούρος».

Σχετικά δείτε: [ForOpenForests (eepf.gr)](https://eepf.gr/el/tomeis-drashs/erga-kai-programmata/olokliromena-erga?view=article&id=1938&catid=40)

* **Δημιουργία Βοτανικού Κήπου Αρωματικών και Ιαματικών Φυτών της Κρητικής Γης (20182019):** Η ΕΕΠΦ δημιούργησε Βοτανικό Κήπο σε έκταση της Ι.Μ. Μεταμόρφωσης στο Βαρύπετρο Χανίων, αξιοποιώντας τις δωρεές που έλαβε στη μνήμη Κωνσταντίνου Μητσοτάκη. Η δημιουργία του Κήπου έγινε σε συνεργασία με το Ίδρυμα Κωνσταντίνος Μητσοτάκης και την Ιερά Μονή Χρυσοπηγής Χανίων, η οποία έχει ευγενικά παραχωρήσει την έκταση. Ο κήπος εγκαινιάστηκε τον Ιούνιο 2019 αλλά η συντήρηση και ανανέωση του φυτευτικού του υλικού συνεχίζεται υπό την επιστημονική επίβλεψη της ΕΕΠΦ.Σχετικά δείτε <https://www.eepf.gr/el/votanikos-khpos>

* **Έργο Eco Tour (2019-2020):** Η ΕΕΠΦ ήταν εταίρος στο έργο Local Quality Covenant and Sustainable Tourism-Eco Tour, στο πλαίσιο του Προγράμματος Town Twining Between Turkish and European Municipalities, το οποίο διήρκεσε 12 μήνες. Το έργο αφορούσε τη συνεργασία μεταξύ του Δήμου Erdemli από την Τουρκία και του Δήμου Πάργας από την Ελλάδα με τη συμμετοχή της ΕΕΠΦ και του Πανεπιστημίου της Μερσίν. Δράσεις του έργου περιλάμβαναν την παραγωγή μιας ταινίας μικρού μήκους για την προβολή των δύο περιοχών, σεμινάρια και συναντήσεις για τη μεταφορά τεχνογνωσίας και εμπειρίας για την ανάπτυξη εναλλακτικού τουρισμού στα όρια των δύο δήμων.

* **Έργο LIFE14 GIE/GR/000026 “Natura THEMIS” (2015-2021):** Η ΕΕΠΦ συμμετείχε σε ένα πενταετές έργο, στόχος του οποίου ήταν να αναδείξει το περιβαλλοντικό έγκλημα και τη ζημία στη βιοποικιλότητα ως ξεχωριστές αξιόποινες πράξεις που διώκονται και τιμωρούνται, ιδιαίτερα στις περιοχές Natura 2000. Το μέσο για να επιτευχθεί αυτό ήταν η ενημέρωση για τη σχετική νομοθεσία, με έμφαση στις σχετικές ενωσιακές Οδηγίες, των νομικών, των διωκτικών και δικαστικών αρχών, της τοπικής αυτοδιοίκησης, αλλά και του γενικού κοινού και των χρηστών αυτών των περιοχών στην Κρήτη. Συντονιστής του έργου ήταν το Πανεπιστήμιο Κρήτης και, εκτός της ΕΕΠΦ, συμμετείχαν οι δικηγορικοί Σύλλογοι Χανίων και Ηρακλείου και το Συντονιστικό Γραφείο για την Αποκατάσταση Περιβαλλοντικής Ζημίας (ΣΥΓΑΠΕΖ) του Υπουργείου Περιβάλλοντος και Ενέργειας.

Σχετικά δείτε: [https://www.eepf.gr/el/tomeis-drashs/erga-kai-programmata/olokliromenaerga?view=article&id=1940&catid=40](https://www.eepf.gr/el/tomeis-drashs/erga-kai-programmata/olokliromena-erga?view=article&id=1940&catid=40)

• **Πρόγραμμα «Το ταξίδι για την Αναγέννηση των Κυθήρων συνεχίζεται» (2017-2021):** Η

ΕΕΠΦ μαζί με την Επιτροπή Εγχωρίου Περιουσίας Κυθήρων και σε συνεργασία με το Ινστιτούτο Μεσογειακών Δασικών Οικοσυστημάτων του ΕΛΓΟ-Δήμητρα εργάστηκαν για την αναγέννηση του νησιού μετά την καταστροφική πυρκαγιά του 2017, με πλειάδα δράσεων που περιελάμβαναν σημειακές δενδροφυτεύσεις, οικολογική αποκατάσταση, ευαισθητοποίηση και περιβαλλοντική εκπαίδευση. Το πρόγραμμα ήταν υπό την αιγίδα του προέδρου της Δημοκρατίας. Η ΕΕΠΦ με δωρεά του Βαρδή Βαρδινογιάννη/ Motor Oil στην μνήμη Ανδρέα Έρσελμαν υλοποίησε δράσεις για τη δημιουργία βοτανικού κήπου στην θέση «Περιβόλι της Παναγίας Μυρτιδιώτισσας», τη δημιουργία τράπεζας σπερμάτων φυτών της Κυθηραϊκής χλωρίδας, και την αποκατάσταση του κεδροδάσους.

Σχετικά δείτε: [https://www.eepf.gr/el/tomeis-drashs/erga-kai-programmata/olokliromenaerga?view=article&id=2476&catid=40](https://www.eepf.gr/el/tomeis-drashs/erga-kai-programmata/olokliromena-erga?view=article&id=2476&catid=40)

* **Έργο LIFE17 NAT/GR/00511 ”LIFE PRIMED” (2018-2024):** Η ΕΕΠΦ είναι ο συντονιστής εταίρος ενός εξαετούς έργου για την προστασία οικοτόπων και ειδών χλωρίδας προτεραιότητας σε περιοχές Natura 2000 στο Δέλτα του Νέστου και στην περιοχή Palo Laziale στην Ιταλία. Οι σχετικές δράσεις περιλαμβάνουν την αποκατάσταση οικοτόπων και βιοκοινοτήτων των εποχικών λιμνίων, την προστασία ενδημικών φυτών, την ευαισθητοποίηση των τοπικών κοινωνιών, και την ανάδειξη της περιοχής και προώθηση του οικοτουρισμού. Στο έργο συμμετέχουν το Ινστιτούτο Μεσογειακών Δασικών Οικοσυστημάτων του ΕΛΓΟ ΔΗΜΗΤΡΑ από την Ελλάδα και το Πανεπιστήμιο Sapienza και η εταιρεία ARSIAL που δραστηριοποιείται στον γεωργικό τομέα από την Ιταλία. Σχετικά δείτε: <https://www.eepf.gr/el/life-primed>

* **Έργο YUNUS (2019-2021):** Το έργο YUNUS – Theoretical approaches and practical implementations in Environmental Education, διάρκειας 24 μηνών, χρηματοδοτήθηκε από το Πρόγραμμα Civil Society Dialogue between EU countries and Turkey – Grant Scheme V (CSD-V) και υλοποιήθηκε σε συνεργασία με την τουρκική οργάνωση TURCEV. Στόχος του Προγράμματος ήταν η ανάπτυξη συνεργασίας και μεταφοράς τεχνογνωσίας μεταξύ φορέων από την Ευρωπαϊκή Ένωση και την Τουρκία. Σκοπός του έργου ήταν η ανάπτυξη κοινών προγραμμάτων Περιβαλλοντικής Εκπαίδευσης στις δύο χώρες, καθώς και η μεταφορά τεχνογνωσίας, καλών πρακτικών και εμπειρίας από την εφαρμογή πολιτικών της Ευρωπαϊκής Ένωσης. Το έργο περιελάμβανε την παραγωγή υλικού περιβαλλοντικής εκπαίδευσης για τρία εμβληματικά είδη πανίδας τα οποία απαντώνται και στις δύο χώρες: τη Μεσογειακή Φώκια *Monachus monachus*, τη Θαλάσσια Χελώνα *Caretta caretta* και τον Λευκοπελαργό *Ciconia ciconia*. Επίσης, περιελάμβανε τη δημιουργία τριών ταινιών μικρού μήκους που παρέχουν στους εκπαιδευτικούς τις απαραίτητες πληροφορίες και γνώσεις για την εφαρμογή των προγραμμάτων στην τάξη, καθώς και τη δημιουργία σχετικής ιστοσελίδας, όπου είναι αναρτημένο το υλικό που παράχθηκε στα πλαίσια του έργου. Σχετικά δείτε: <http://yunusproject.net/>

* **Έργο A to Α (2019-2021):** Η ΕΕΠΦ συμμετείχε στην υλοποίηση του έργου με διάρκεια 22 μηνών και τίτλο “Ancient Cities for Endemic Flora, from Apollo to Athena – A to A” στο πλαίσιο του Προγράμματος Civil Society Dialogue between EU countries and Turkey – Grant Scheme V (CSD-V). Στόχος του ήταν να αναπτυχθεί ένας βιώσιμος διάλογος ανάμεσα σε οργανώσεις της Τουρκίας και της Ελλάδας, μέσω βέλτιστων πρακτικών και πιλοτικών εφαρμογών σε αρχαιολογικούς χώρους των δύο χωρών. Οι δράσεις του έργου δομήθηκαν γύρω από εφαρμοσμένες πολιτικές και μεθοδολογίες για τη διαχείριση σημαντικών ειδών χλωρίδας, απευθυνόμενες σε όσους εμπλέκονται στη διαχείριση και διατήρηση των αρχαιολογικών χώρων. Επίσης, το έργο στόχευε στο ευρύτερο κοινό μέσω δράσεων ενημέρωσης και ευαισθητοποίησης. Συντονιστής του έργου ήταν ο Σύλλογος για την

Προστασία της Βιοποικιλότητας και των Αυτοφυών Ορχιδεών της Αττάλειας CAOB (Τουρκία).

* **Μελέτη βιοποικιλότητας στην Λεπενού Αιτωλοακαρνανίας (2019-2021):** Η ΕΕΠΦ υλοποίησε, για λογαριασμό της Εταιρίας ΤΙΤΑΝ, μελέτη αποτίμησης της βιοποικιλότητας χλωρίδας και πανίδας στην περιοχή εξορυκτικών δραστηριοτήτων της στην Λεπενού Αιτωλοακαρνανίας, σε συνεργασία με ειδικούς επιστήμονες από το ΕΚΠΑ.

* **Καινοτόμες Δράσεις με τους Πολίτες για την Πρόληψη Δασικών Πυρκαγιών στα Κύθηρα (2019-2021):** Αυτό το έργο διάρκειας 18 μηνών υλοποιήθηκε με χρηματοδότηση από το Πράσινο Ταμείο για την πρόληψη δασικών πυρκαγιών και την προστασία οικισμών στο νησί των Κυθήρων. Το καινοτόμο στοιχείο του έργου ήταν η ενεργός συμμετοχή των κατοίκων στην αξιολόγηση της επικινδυνότητας των οικισμών. Συντονιστής του έργου ήταν η ΕΕΠΦ και εταίρος το Ινστιτούτο Μεσογειακών Δασικών Οικοσυστημάτων του ΕΛΓΟ ΔΗΜΗΤΡΑ. Σχετικά δείτε: [https://www.eepf.gr/el/tomeis-drashs/erga-kai-programmata/prolipsidasikwn-pirkagiwn](https://www.eepf.gr/el/tomeis-drashs/erga-kai-programmata/prolipsi-dasikwn-pirkagiwn)

* **Έργο Erasmus+ KA2 ”EUREKA” (2019-2021):** Το έργο υλοποιήθηκε σε Γαλλία, Ελλάδα, Ιταλία και Τουρκία, με συμμετοχή τεσσάρων σχολείων σε κάθε χώρα. Ο κύριος στόχος ήταν να περιοριστεί η πρόωρη εγκατάλειψη του σχολείου (Early School Leaving - ESL) με την προώθηση καινοτόμων μεθόδων διδασκαλίας και τη χρήση των ψηφιακών μέσων ώστε το σχολικό περιβάλλον να γίνει πιο ελκυστικό, χωρίς αποκλεισμούς. Άλλοι στόχοι ήταν η μείωση της ανεργίας στον πληθυσμό ηλικίας 15-24 με την παροχή νεών γνώσεων και δεξιοτήτων αλλά και την βελτίωση της κριτικής σκέψης, η παρουσίαση νέων ακαδημαϊκών επιλογών και η ενίσχυση της γνώσης για τη βιώσιμη ανάπτυξη, τη μείωση του περιβαλλοντικού αποτυπώματος και τις επιπτώσεις της κλιματικής αλλαγής. Συντονιστής του έργου ήταν η Γαλλική ΜΚΟ Alpes de Lumière και, εκτός της ΕΕΠΦ, συμμετείχαν οι: Associazione Istituto Ecoambientale (Ιταλία), και ο Σύλλογος για την Προστασία της Βιοποικιλότητας και των Αυτοφυών Ορχιδεών της Αττάλειας CAOB (Τουρκία). Σχετικά δείτε: <https://eureka-project.eu/>

* **Έργο Horizon2020 ”WaysTUP!” (2019-2023):** Το τετραετές έργο με τίτλο «Αλυσίδες αξίας για τη μετατροπή των αστικών βιοαποβλήτων σε νέα καινοτόμα προϊόντα» είχε ως στόχο την καθιέρωση νέων αλυσίδων αξίας για την αξιοποίηση αστικών βιοαποβλήτων, στοχεύοντας στην παραγωγή προϊόντων προστιθέμενης αξίας. Κατά τη διάρκεια υλοποίησής του έγινε παρουσίαση νέων μεθόδων μετατροπής των βιοαποβλήτων σε νέα προϊόντα, ξεκινώντας από διαφορετικούς τύπους οργανικών αποβλήτων (π.χ. υπολείμματα κρέατος, ψαριών και καφέ, οικιακά οργανικά απόβλητα, χρησιμοποιημένο μαγειρικό λάδι κ.ά.) μέσα από οκτώ πιλοτικές εφαρμογές. Παράλληλα το έργο αποσκοπούσε στην αλλαγή αντιλήψεων και συμπεριφοράς σε ότι αφορά τα οργανικά απόβλητα στην πόλη. Συντονιστής του έργου ήταν ο φορέας SaAgricultores De LaVega De Valencia (Ισπανία) και, εκτός της ΕΕΠΦ, συμμετείχαν άλλοι 24 εταίροι, συμπεριλαμβανομένων ερευνητικών φορέων, εταιριών διαχείρισης αποβλήτων, περιβαλλοντικών εταιριών, βιομηχανιών παραγωγής βιοϋλικών και προϊόντων, δήμων και μη-κυβερνητικών οργανώσεων, από την Ισπανία, την Ιταλία, την Ελλάδα, το Βέλγιο, την Αυστρία, τη Σερβία, την Τσεχία και την Αγγλία.

Σχετικά δείτε: <https://www.eepf.gr/el/waystup>

* **Έργο INTERREG MED ”POSBEMED 2” (2019-2022):** Το έργο «Διακυβέρνηση και Διαχείριση Συστημάτων Ποσειδωνίας και Αμμοθινών στη Μεσόγειο – POSBEMED2», διάρκειας 32 μηνών, είχε στόχο την ανάπτυξη αειφορικών διαχειριστικών πρακτικών σε ό,τι αφορά τις αποθέσεις της Ποσειδωνίας. Το έργο εστιάστηκε στην παρακολούθηση της Ποσειδωνίας σε πιλοτικές περιοχές της Μεσογείου, με σκοπό τη διαμόρφωση μιας ενιαίας στρατηγικής διαχείρισης του παράκτιου οικοσυστήματος. Το έργο επίσης είχε ως στόχο την ενημέρωση και ευαισθητοποίηση σχετικά με τις οικοσυστημικές υπηρεσίες της Ποσειδωνίας, την αξία των αποθέσεών της και την ανάγκη ανάπτυξης διαχειριστικών μοντέλων. Συντονιστής του έργου ήταν η Αυτόνομη Περιφερική Αρχή της Σαρδηνίας και, εκτός της ΕΕΠΦ, συμμετείχαν η Natura Jadera (Κροατία), η IUCN (Ισπανία), η Ιταλική IAS-CNR, η ΕΕΠΦ και η Περιφέρεια Κεντρικής Μακεδονίας (Ελλάδα), η ΕΝΑΛΙΑ (Κύπρος) και η Περιφέρεια Alpes-Côte d'Azur (Γαλλία).

Σχετικά δείτε: <https://posbemed2.interreg-med.eu/>

* **Έργο LIFE19 NAT/ΒG/001017 ”LIFE for Lesser Kestrel” (2020-2025):** Η ΕΕΠΦ συμμετέχει σε ένα πενταετές έργο, στόχος του οποίου είναι η προστασία του κιρκινεζιού σε Ελλάδα και Βουλγαρία. Αυτό θα επιτευχθεί μέσω της ενίσχυσης νέων αποικιών στη Βουλγαρία, της προστασίας και ενίσχυσης απομονωμένων πληθυσμών στη βόρεια Ελλάδα, της προώθησης βέλτιστων πρακτικών στη διαχείριση γεωργικών εκτάσεων ώστε να προστατευτούν οι περιοχές τροφοληψίας, της συγκέντρωσης στοιχείων για την παρουσία του είδους στις περιόδους μετανάστευσης και της αξιολόγησης δύο μεθόδων απελευθέρωσης πουλιών από αναπαραγωγή σε αιχμαλωσία. Συντονιστής του έργου είναι η Βουλγαρική ΜΚΟ Green Balkans και, εκτός της ΕΕΠΦ, συμμετέχει το Πανεπιστήμιο Θεσσαλίας. Σχετικά δείτε: <https://lesserkestrellife.greenbalkans.org/en/>

* **Έργο LIFE20 PRE/ΙΤ/000007 “NewLIFE4Drylands” (2021-2024):** Η ΕΕΠΦ συμμετέχει σε ένα τριετές έργο, στόχος του οποίου είναι η παρακολούθηση της εφαρμογής, και της αναπαραγωγής λύσεων που βασίζονται στην φύση (Nature-based solutions-NBS) για την αποκατάσταση υποβαθμισμένων και ερημοποιημένων ξηρών περιοχών χρησιμοποιώντας δορυφορικούς δείκτες. Μέσω της δημιουργίας ενός πρωτοκόλλου NBS, θα γίνει σχεδιασμός και μεσοπρόθεσμη και μακροπρόθεσμη παρακολούθηση αποκατάστασης των ξηρών περιοχών. Οι περιοχές που επικεντρώνεται το έργο, βρίσκονται σε ξηρά και ημι-ξηρά κλίματα της Μεσογείου και σε παράκτια οικοσυστήματα που απειλούνται από την κλιματική αλλαγή. Συντονιστής του έργου είναι το Εθνικό Συμβούλιο Έρευνας της Ιταλίας - Ινστιτούτο Ατμοσφαιρικής Ρύπανσης και συμμετέχουν με εταίρους, εκτός της ΕΕΠΦ, το Πανεπιστήμιο Κρήτης, το Ιταλικό Ινστιτούτο Προστασίας και Έρευνας του Περιβάλλοντος, το Τμήμα Βιολογίας Περιβάλλοντος του Πανεπιστημίου Σαπιέντζα της Ρώμης, το Ινστιτούτο Βιοοικονομίας του Εθνικού Συμβουλίου Έρευνας της Ιταλίας, καθώς και το Κέντρο Οικολογικής Έρευνας και Εφαρμογών σε Δάση στην Ισπανία.

Σχετικά δείτε: <https://www.newlife4drylands.eu/language/en/>

* **Έργο Interreg Ελλάδα-Κύπρος ”SocioCoast” (2021-2023):** Η ΕΕΠΦ συμμετείχε στο ευρωπαϊκό έργο SocioCoast «Ενίσχυση της προβολής παραλιών και παράκτιων περιοχών και αναφορών προβλημάτων με Πληθοπορισμό», διάρκειας 24 μηνών, στο πλαίσιο του Προγράμματος Interreg Ελλάδα-Κύπρος. Οι περιοχές εφαρμογής του έργου ήταν της Ελλάδας και της Κύπρου, αλλά και οι ευρύτερες παράκτιες περιοχές γύρω τους. Κύριος στόχος του έργου ήταν η ενίσχυση της ελκυστικότητας των παραλιών μέσω καλύτερης και πληρέστερης πληροφόρησης του κοινού για στοιχεία που αφορούν το φυσικό περιβάλλον της περιοχής, όπως επίσης και η δυνατότητα συνεισφοράς των ίδιων των χρηστών στον εντοπισμό περιβαλλοντικών προβλημάτων στις περιοχές αυτές. Πιο συγκεκριμένα, μέσω εφαρμογών Τεχνολογίας Πληροφοριών και Επικοινωνίας (ΤΠΕ) και του Πληθοπορισμού, οι επισκέπτες έχουν τη δυνατότητα να ενημερωθούν και να ενημερώσουν άλλους χρήστες για τοπικά περιβαλλοντικά ζητήματα. Το έργο, τέλος, αποσκοπούσε στην ενίσχυση της τοπικής οικονομίας που σχετίζεται με τον κλάδο του τουρισμού. Συντονιστής του έργου ήταν το Πανεπιστήμιο Κύπρου και συμμετείχαν, εκτός της ΕΕΠΦ, το Ίδρυμα Τεχνολογίας και Έρευνας, η Κυπριακή Ένωση Προστασίας Θαλάσσιου Περιβάλλοντος και το Ελληνικό Κέντρο Θαλάσσιων Ερευνών.

Σχετικά δείτε: <http://sociocoast.eu/>

* **Έργο Horizon 2020 GenB (2022-2025)**: Η ΕΕΠΦ συμμετέχει σε αυτό το έργο διάρκειας 30 μηνών που έχει ως στόχο να αναδείξει τη Γενιά της Βιοοικονομίας (GenB), η οποία θα είναι ενήμερη και θα ασχολείται με περιβαλλοντικά ζητήματα, την αειφορία και την κυκλικότητα. Οι ειδικοί στόχοι περιλαμβάνουν: τη συνδημιουργία καινοτόμων προσεγγίσεων, μορφών, υλικών και εργαλείων, μέσω της συνεργασίας μεταξύ παιδιών, νέων ενηλίκων, γονέων, εκπαιδευτικών και άλλων επαγγελματιών της τυπικής και μη τυπικής εκπαίδευσης, για δημιουργία εκπαιδευτικών και ενημερωτικών εργαλείων σχετικά με τη βιοοικονομία γενικά και τους τομείς της βιολογικής βάσης. Επίσης, οι στόχοι του έργου περιλαμβάνουν την ευαισθητοποίηση και την αύξηση του ενδιαφέροντος και των γνώσεων των νέων σχετικά με τα περιβαλλοντικά, κοινωνικά και οικονομικά οφέλη της βιώσιμης και κυκλικής βιοοικονομίας, ώστε να διευκολυνθεί η μετάβαση των νέων γενεών προς πιο βιώσιμες και κυκλικές συμπεριφορές, καταναλώσεις και τρόπους ζωής μέσω της ενδυνάμωσής τους. Συντονιστής του έργου είναι ο φορέας Agency for the Promotion of the European Research (APRE) (Ιταλία) και συμμετέχουν, εκτός της ΕΕΠΦ οι BTG (Ολλανδία), LOBA (Πορτογαλία), PEDAL (Σλοβακία), EUN (Βέλγιο), ZSI (Αυστρία), AIJU (Ισπανία), Q-PLAN (Ελλάδα), FVA (Ιταλία).

* **Έργο PHOENIX LIFE22 NAT/ES/101113584 (2023-2028):** Η ΕΕΠΦ συμμετέχει σε αυτό το πενταετές έργο που αποσκοπεί στη βελτίωση τους κατάστασης διατήρησης του οικοτόπου προτεραιότητας Δάση Φοινίκων τους είδους Phoenix (9370\* στα Κανάρια Νησιά και στην Κρήτη. Στην Ευρώπη υπάρχουν μόνο δύο αυτοφυή είδη του γένους Phoenix, το *P. Canariensis* και το *P. theophrasti*, που βρίσκονται σε περιοχές των Κανάριων Νήσων (Ισπανία) και της Κρήτης (Ελλάδα) αντίστοιχα. Ο οικότοπος τους έχει χαρακτηριστεί ως προτεραιότητας λόγω της σπανιότητας του. Τα δύο αυτά είδη του οικοτόπου προτεραιότητας αντιμετωπίζουν σοβαρές απειλές, όπως τις επιπτώσεις κλιματικής αλλαγής (πυρκαγιές, καύσωνες), τα παράσιτα, τα χωροκατακτητικά ξενικά είδη (IAS), τον υβριδισμό, την υπερβόσκηση και την πίεση των επισκεπτών (τουριστική δραστηριότητα). Η παρέμβαση του LIFE Phoenix βασίζεται στην διαμόρφωση στρατηγικών δράσεις διατήρησης για τις απειλές αυτές. Συντονιστής του έργου είναι η Ισπανική Territorial and Environmental Management and Planning SA (Gesplan) και συμμετέχουν, από την Ελλάδα, εκτός της ΕΕΠΦ, το Υπουργείο Περιβάλλοντος και Ενέργειας, το Πανεπιστήμιο Κρήτης και η Γούναρης Ν. και Κόντος ΚΟΕ και από την Ισπανία η Cabildo de Gran Canaria, η Γενική Διεύθυνση Γεωργίας και Αγροτικής Ανάπτυξης, Ινστιτούτο Γεωργικής Έρευνας των Καναρίων Νήσων, και το Πανεπιστήμιο του Λας Πάλμας των Κανάριων Νήσων.

* **Έργο HORIZON TOPIO MSCA-2022-SE-01-01 (2023-2027):** Η ΕΕΠΦ συμμετέχει σε αυτό το τετραετές έργο που έχει στόχο να δοθεί στους πολίτες ενεργός ρόλος στη λήψη αποφάσεων για το τοπίο μέσω της επιστήμης των πολιτών, της γεωπληροφορικής (παρατήρηση της γης και GIS), της τεχνητής νοημοσύνης και τη συμμετοχής του κοινού για την προώθηση της αειφόρου ανάπτυξης της περιοχής. Συγκεκριμένα το έργο επιδιώκει την τοποθέτηση του τοπίου ως βασικής έννοιας για την αντιμετώπιση ευρύτερων προκλήσεων, στο πλαίσιο διεθνών συμφωνιών όπως, η Σύμβαση του Φάρο, η Σύμβαση του Άαρχους, οι στόχοι βιώσιμης ανάπτυξης του ΟΗΕ, η Πράσινη Συμφωνία της ΕΕ κ.λπ. Επίσης, επιδιώκει να να επιτύχει προηγμένη καινοτομία και ανάπτυξη ικανοτήτων μέσω της ανάπτυξης ενός δικτύου έρευνας και κατάρτισης που θα εστιάζει τις δραστηριότητές του στην ανάπτυξη, την αποτελεσματική ενσωμάτωση και την αύξηση της αξιοποίησης του υφιστάμενου και του αναδυόμενου τοπίου με τεχνικές παρακολούθησης. Συντονιστής του έργου είναι το Ίδρυμα Τεχνολογίας και Έρευνας (FORTH) και συμμετέχουν, εκτός της ΕΕΠΦ οι: Association of the Instituto Superior Técnico para a Investigação e Desenvolvimento (Πορτογαλία), Geosystems Hellas A.E. (Ελλάδα), J&G ENGINEERING & ARCHITECTURE EΠΕ (Κύπρος), Πανεπιστήμιο του Γκέντ (Βέλγιο), Πανεπιστήμιο της Σεβίλλης (Ισπανία), GEO Πανεπιστήμιο του Τάλλιν (Εσθονία) και Πανεπιστημίου Σαπιέντζα της Ρώμης (Ιταλία).

* **Έργο ΕΣΠΑ “Islands olive cultivation protocol I.S.O.P.” (2023-2025):** Η ΕΕΠΦ συμμετέχει σε αυτό το τετραετές έργο που στοχεύει να δημιουργήσει ένα πρωτόκολλο γεωργικών πρακτικών για την ελαιοκαλλιέργεια σε νησιωτικές περιοχές, συγκεκριμένα της Λέσβου και της Κρήτης, με στόχο την αποδοτικότερη χρήση του νερού και την αντιμετώπιση της μειωμένης παραγωγικότητας. Η δημιουργία του πρωτοκόλλου, η εφαρμογή του οποίου θα πραγματοποιηθεί μέσω της ανάπτυξης ειδικού λογισμικού, θα αποσκοπεί στημ καλύτερη διαχείριση των μειωμένων αποθεμάτων και της χαμηλής ποιότητας αρδευτικού νερού στις νησιωτικές περιοχές του Αιγαίου, αντιμετωπίζοντας ταυτόχρονα τη μειωμένη παραγωγικότητα στην ελαιοκαλλιέργεια μέσω της εφαρμογής ορθών γεωργικών πρακτικών. Συντονιστής του έργου είναι το Ινστιτούτο Ελιάς, Υποτροπικών Φυτών και Αμπέλου του ΕΛΓΟ ΔΗΜΗΤΡΑ και εταίροι, εκτός της ΕΕΠΦ, οι: Ινστιτούτο Εδαφοϋδατικών Πόρων (ΕΛΓΟ ΔΗΜΗΤΡΑ), η ΑΕΣ Ένωση Μεραμβάλλου ΑΕ, SCIENTACT AE, η ΜΟΔΟΥΣΑ ΚΟΙΝΣΕΠ, και η Tepes Farm.

**3. Περιβαλλοντική Εκπαίδευση**

Η ΕΕΠΦ συντονίζει, ξεκινώντας από το 1995, τρία διεθνή προγράμματα Περιβαλλοντικής Εκπαίδευσης του FEE, υπό μορφή εθνικών Δικτύων εγκεκριμένων από το Υπουργείο Παιδείας και

Θρησκευμάτων. Στα Δίκτυα αυτά συμμετέχουν κάθε χρόνο περίπου 500 σχολεία (Νηπιαγωγεία, Δημοτικά, Γυμνάσια, Λύκεια) από όλη την Ελλάδα, με χιλιάδες μαθητών. Σε όλα τα Δίκτυα καθοριστικό και απαραίτητο στοιχείο είναι η ενεργός συνεργασία με τις τοπικές κοινότητες. Οι μαθητές, με εφαρμοσμένες βιωματικές δραστηριότητες, μαθαίνουν στην πράξη πώς να αλληλοεπιδρούν και να επηρεάζουν τους ενήλικες και τα μέλη των κοινοτήτων τους. Η ΕΕΠΦ, με τη συνεργασία πεπειραμένων εκπαιδευτικών με ειδίκευση στην Περιβαλλοντική Εκπαίδευση και την Εκπαίδευση για την Αειφορία, παράγει το κατάλληλο υλικό για όλα τα προγράμματά της, και το διανέμει δωρεάν σε όλα τα συμμετέχοντα σχολεία. Επίσης, διοργανώνει σεμινάρια επιμόρφωσης για τους εκπαιδευτικούς των σχολικών ομάδων που συμμετέχουν

[(https://eepf.gr/el/tomeis-drashs/ekpaideftika-programmata)](https://eepf.gr/el/tomeis-drashs/ekpaideftika-programmata).

1. **«Οικολογικά Σχολεία»**: Οι μαθητές χρησιμοποιούν τη μεθοδολογία των επτά βημάτων και την ολιστική προσέγγιση για να βελτιώσουν συμπεριφορές και την κατάσταση των σχολείων τους σε διετείς κύκλους με θέματα όπως ενέργεια, νερό, απορρίμματα, διατήρηση πόρων κ.λπ.

Σχετικά δείτε στα: [www.ecoschools.global,](http://www.ecoschools.global/) [https://eepf.gr/el/tomeis-drashs/ekpaideftikaprogrammata/oikologika-sxoleia,](https://eepf.gr/el/tomeis-drashs/ekpaideftika-programmata/oikologika-sxoleia) [http://ecoschools.gr/.](http://ecoschools.gr/)

1. **«Νέοι Δημοσιογράφοι για το Περιβάλλον»**: Οι μαθητές αναλύουν «δημοσιογραφικά» σε βάθος κάποιο επίκαιρο περιβαλλοντικό θέμα που, συνήθως, αφορά στην κοινότητα όπου βρίσκεται το σχολείο, πολλές φορές σε συνεργασία με μαθητές από άλλες Ευρωπαϊκές χώρες, με εργαλείο επικοινωνίας το διαδίκτυο.

Σχετικά δείτε στα: [www.yre.global](http://www.yre.global/)[,https://eepf.gr/el/tomeis-drashs/ekpaideftikaprogrammata/neoi-dimosiografoi.](https://eepf.gr/el/tomeis-drashs/ekpaideftika-programmata/neoi-dimosiografoi)

1. **«Μαθαίνω για τα Οικοσυστήματα και τα Δάση»**: Στους μαθητές παρέχονται πληροφορίες για το δάσος, τις λειτουργίες και τη χρησιμότητά του και πρακτικές εφαρμογές αυτής της πληροφόρησης. Στη συνέχεια οι μαθητές καλούνται να εφαρμόσουν όσα έμαθαν με επισκέψεις στο δάσος. Το δίκτυο είναι ιδανικό εργαλείο για την επανασύνδεση των παιδιών με το φυσικό περιβάλλον.

Σχετικά δείτε στα: [www.leaf.global,](http://www.leaf.global/) [https://eepf.gr/el/tomeis-drashs/ekpaideftikaprogrammata/mathaino-gia-ta-dasi.](https://eepf.gr/el/tomeis-drashs/ekpaideftika-programmata/mathaino-gia-ta-dasi)

**4. Αειφορική Διαχείριση στον τομέα του τουρισμού**

Η ΕΕΠΦ χειρίζεται τα δύο διεθνή Προγράμματα του FEEπουστοχεύουν στην εμπέδωση της αειφόρου οικολογικής διαχείρισης ακτών και τουριστικών μονάδων, καθώς και στην περιβαλλοντική εκπαίδευση και ευαισθητοποίηση των διαχειριστών και συνεργατών τους, των επισκεπτών, και της τοπικής κοινωνίας. Τα Προγράμματα αυτά προάγουν ταυτόχρονα την περιβαλλοντική εικόνα της χώρας.

* **«Γαλάζια Σημαία»:** Η ΕΕΠΦ είναι, από το 1992, ο εθνικός χειριστής του Προγράμματος «Γαλάζια Σημαία» για την οικολογική διαχείριση ακτών, μαρινών και τουριστικών σκαφών, που συνδυάζει περιβαλλοντική προστασία, εκπαίδευση και ευαισθητοποίηση. Η Γαλάζια Σημαία, το πλέον αναγνωρισμένο διεθνώς οικολογικό σήμα ποιότητας (eco-label), απονέμεται σε οργανωμένες ακτές και μαρίνες, καθώς και σε σκάφη αειφόρου τουρισμού. Στα αυστηρά κριτήρια του Προγράμματος περιλαμβάνονται η εξαιρετική ποιότητα υδάτων κολύμβησης, η καθαριότητα θάλασσας και ακτής, η ασφάλεια και οι υπηρεσίες προς λουόμενους και επισκέπτες (με έμφαση στα ΑμεΑ), η περιβαλλοντική εκπαίδευση και ευαισθητοποίηση, αλλά και η ενεργός προστασία του παράκτιου χώρου και ο σεβασμός της φύσης και της άγριας ζωής. Το 2025 βραβεύτηκαν στην Ελλάδα 623 ακτές, 17 μαρίνες και 17 τουριστικά σκάφη, φέρνοντας την Ελλάδα στη δεύτερη θέση μεταξύ των 52 χωρών που συμμετέχουν στο πρόγραμμα παγκοσμίως.

Σχετικά δείτε στα: [http://www.blueflag.global/,](http://www.blueflag.global/) [http://www.blueflag.gr,](http://www.blueflag.gr/) [http://www.eepf.gr/el/tomeis-drashs/προγράμματα-αειφόρου-ανάπτυξης/galazia-simaia.](http://www.eepf.gr/el/tomeis-drashs/%CF%80%CF%81%CE%BF%CE%B3%CF%81%CE%AC%CE%BC%CE%BC%CE%B1%CF%84%CE%B1-%CE%B1%CE%B5%CE%B9%CF%86%CF%8C%CF%81%CE%BF%CF%85-%CE%B1%CE%BD%CE%AC%CF%80%CF%84%CF%85%CE%BE%CE%B7%CF%82/galazia-simaia)

* **«Green Key»:** Η ΕΕΠΦ είναι, από το 2009, ο εθνικός χειριστής του Προγράμματος «Green Key» που απονέμει το ομώνυμο οικολογικό σήμα ποιότητας σε επιχειρήσεις του τουριστικού τομέα που πληρούν τα απαιτούμενα αυστηρά κριτήρια. Τα κριτήρια αφορούν την περιβαλλοντική διαχείριση (νερού, ενέργειας, απορριμμάτων, καθαριστικών και χημικών), την ενεργό συμμετοχή προσωπικού και προμηθευτών, την ευαισθητοποίηση των πελατών, τη χρήση τοπικών-εθνικών προϊόντων, την περιβαλλοντική εκπαίδευση αλλά και την προστασία και προβολή των γύρω φυσικών περιοχών και τον σεβασμό της φύσης και της άγριας ζωής. Το 2025 βραβεύτηκαν 648 τουριστικές επιχειρήσεις, φέρνοντας την Ελλάδα στην τρίτη θέση μεταξύ 80 χωρών που συμμετέχουν στο πρόγραμμα παγκοσμίως.

 Σχετικά δείτε στα: [http://www.greenkey.global/,](http://www.greenkey.global/) [http://eepf.gr/el/tomeis-drashs/προγράμματα-αειφόρου-ανάπτυξης/green-key .](http://eepf.gr/el/tomeis-drashs/%CF%80%CF%81%CE%BF%CE%B3%CF%81%CE%AC%CE%BC%CE%BC%CE%B1%CF%84%CE%B1-%CE%B1%CE%B5%CE%B9%CF%86%CF%8C%CF%81%CE%BF%CF%85-%CE%B1%CE%BD%CE%AC%CF%80%CF%84%CF%85%CE%BE%CE%B7%CF%82/green-key)

**5. Ευαισθητοποίηση του Κοινού**

⧫ **Συνέδρια, Σεμινάρια, Δράσεις, Εκδρομές και Διαλέξεις**

Η ΕΕΠΦ οργανώνει πανελλήνια και τοπικά Συνέδρια, Συμπόσια και Ημερίδες για θέματα περιβάλλοντος. Ενδεικτικά αναφέρονται:

* 2012: Ημερίδα για τη συμπλήρωση 20 ετών από την υπογραφή της Οδηγίας 92/43/ΕΚ για τη Διατήρηση των Φυσικών Οικοτόπων και της Άγριας Πανίδας και Χλωρίδας.
* 2017: Ημερίδα για τη συμπλήρωση 25 ετών από την υπογραφή της Οδηγίας 92/43/ΕΚ για τη Διατήρηση των Φυσικών Οικοτόπων και της Άγριας Πανίδας και Χλωρίδας.
* 2022: Σκυταλοδρομία RUNNING OUT OF TIME.

Η ΕΕΠΦ είχε την ευθύνη για το συντονισμό του ελληνικού τμήματος της διεθνούς Σκυταλοδρομίας ‘Running Out of Time’ από τις 24 έως τις 27 Οκτωβρίου 2022. Πρόκειται για τη μεγαλύτερη αδιάκοπη παγκόσμια σκυταλοδρομία που έχει πραγματοποιηθεί μέχρι σήμερα, με σκοπό την ευαισθητοποίηση και κινητοποίηση του κοινού για την αντιμετώπιση της Κλιματικής Αλλαγής. Η διαδρομή της, συνολικά 7.767 χιλιόμετρα, είχε αφετηρία τη Σκωτία, όπου έγινε η Διάσκεψη των Ηνωμένων Εθνών για την Κλιματική Αλλαγή COP26, και τερματισμό το Sharm el-Skeikh όπου έγινε η COP27. Βασικός της σκοπός να μεταφέρει, μέσα στη σκυτάλη, ένα μήνυμα από τους πολίτες και ιδιαίτερα τη νεότερη γενιά στους παγκόσμιους ηγέτες και τους συμμετέχοντες στην COP27 για την **ανάγκη καθολικής, ποιοτικής κλιματικής εκπαίδευσης** για όλους, αλλά και να ευαισθητοποιήσει και να εμπνεύσει τον κόσμο και να ενισχύσει τις τοπικές δράσεις για την κλιματική αλλαγή. Το μήνυμα, που παραδόθηκε στις 8 Νοεμβρίου με μια συμβολική τελετή στην Προεδρία της

COP27, συνόδευσαν περισσότερες από 800.000 υπογραφές στήριξης, η φωνή χιλιάδων πολιτών που συμμετείχαν στις εκδηλώσεις στις 18 χώρες της διαδρομής και η φωνή 777.000 μαθητών από 105 χώρες που συμμετείχαν στην Παγκόσμια Ημέρα των Σχολείων της ROoT, που έγινε πράξη με την υποστήριξη της [**UNESCO**.](https://www.unesco.org/en)

Στην Ελλάδα η σκυτάλη έφτασε στις Πρέσπες και, μετά από 755 χλμ, κατέληξε στη Μαρίνα του Φλοίσβου στο Φάληρο, για να συνεχίσει το ταξίδι της προς Κύπρο δια θαλάσσης. Η σκυταλοδρομία αποτέλεσε ένα **παράδειγμα συνεργασίας** όλων των εμπλεκομένων μερών με μοναδικό τρόπο. Η μαζική συμμετοχή δρομέων και ποδηλατών, η συγκινητική ανταπόκριση μικρών και μεγάλων για τη διοργάνωση παράλληλων δράσεων κατά μήκος της διαδρομής και η ουσιαστική κάλυψη από τα εθνικά και τοπικά μέσα που αγκάλιασαν το θέμα, συνέβαλαν στην πληροφόρηση και ευαισθητοποίηση του κοινού για τις προκλήσεις που δημιουργεί η κλιματική αλλαγή αλλά και για σημαντικές πρωτοβουλίες και δράσεις που υλοποιούνται σε όλη την Ελλάδα.

Με τη συμβολή όλων των συμμετεχόντων και υποστηρικτών καταφέραμε η Ελλάδα να θεωρείται ένας από τους σημαντικότερους σταθμούς αυτής της παγκόσμιας διοργάνωσης. Το παρόν έδωσαν εκπρόσωποι της πολιτικής ηγεσίας, της αποκεντρωμένης διοίκησης και τοπικής αυτοδιοίκησης, η εκπαιδευτική κοινότητα συμπεριλαμβανομένων μαθητών, εκπαιδευτικών και γονέων, επιχειρήσεις, μη κυβερνητικές οργανώσεις, η Ελληνική Αστυνομία και το Πυροσβεστικό Σώμα, εκπρόσωποι αθλητικών ομοσπονδιών και συλλόγων, Ολυμπιονίκες και αθλητές και μέλη της κοινωνίας των πολιτών.

Τη σκυταλοδρομία διοργάνωσε η World Relay Ltd, με μεγάλη εμπειρία σε τέτοιες διοργανώσεις, σε συνεργασία με το FEE και την ΜΚΟ Carbon Copy.

Σχετικά δείτε στο [https://www.eepf.gr/el/tomeis-drashs/erga-kai-programmata/runningout-ot-time-project](https://www.eepf.gr/el/tomeis-drashs/erga-kai-programmata/running-out-ot-time-project)

• 2023: Προστασία της Φύσης LAB – Ημερίδα CLIMATE ERA

Η ΕΕΠΦ στο πλαίσιο της εθνικής της στρατηγικής, αλλά και της ευρύτερης συνεργασίας με το FEE για την προώθηση της **Ποιοτικής Περιβαλλοντικής Εκπαίδευσης για Όλους** εγκαινίασε μια σειρά δράσεων κλιματικής εκπαίδευσης για το ευρύ κοινό, με πρώτο βήμα τον κύκλο ΠΡΟΣΤΑΣΙΑ ΤΗΣ ΦΥΣΗΣ LAB.

Ο πρώτος αυτός κύκλος ξεκίνησε με τέσσερεις ομιλίες για θέματα κλιματικής αλλαγής:

«Πόλη και Κλιματική Αλλαγή», «Κλιματική Κρίση και Υγεία στον 21ο αιώνα», «Επιστήμη και Πολιτική», «Ενεργειακή μετάβαση και ΑΠΕ» και ολοκληρώθηκε με την ημερίδα CLIMATE ERA για τον ρόλο της κλιματικής εκπαίδευσης.

Στην ημερίδα συμμετείχαν κορυφαίοι ομιλητές από την Ελλάδα και το εξωτερικό, που εκπροσώπησαν τους τομείς της εκπαίδευσης, της κοινωνίας των πολιτών, των επιχειρήσεων, της καινοτομίας, των ΜΜΕ, της επιστήμης και του τουρισμού.

Ο **Στράτος Φαναράς**, Πρόεδρος και Διευθύνων Σύμβουλος της METRON ANALYSIS, παρουσίασε τα αποτελέσματα έρευνας **που διενεργήθηκε για λογαριασμό της ΕΕΠΦ**, με θέμα **«Τάσεις της κοινωνίας και των πολιτών για την Κλιματική Κρίση στην Ελλάδα και τον Κόσμο»**. Από την έρευνα προκύπτει πως η αντίληψη για την κλιματική κρίση σε παγκόσμιο επίπεδο είναι υψηλή αλλά συγκεχυμένη, και δεν συναρτάται άμεσα με τις επιπτώσεις και την καταστροφή του φυσικού περιβάλλοντος σε εθνικό επίπεδο, ενώ καταγράφηκαν υψηλά ποσοστά «κλιματικού άγχους».

Η Sarah Margono Samsudin, Senior Project Officer, Section of Education for Sustainable Development της UNESCO και ο Pramod Kumar Sharma, Senior Education Director του FEE, παρουσίασαν **για πρώτη φορά στην Ελλάδα** την πρωτοβουλία του ΟΗΕ για τον μετασχηματισμό της εκπαίδευσης **Greening Education Partnership (GEP)** .

Μπορείτε να ενημερωθείτε αναλυτικά στο site της ΕΕΠΦ στην ενότητα ΕΚΠΑΙΔΕΥΣΗ ΓΙΑ ΟΛΟΥΣ: <https://www.eepf.gr/el/poiotiki-perivallontiki-ekpaideusi-gia-olous>

• 2024: Προστασία της Φύσης LAB – Ημερίδα Climate Challenges

Ο δεύτερος κύκλος του Προστασία της Φύσης LAB «Κλιματική Κρίση: από τη θεωρία στην πράξη» περιελάμβανε τέσσερεις ομιλίες με κορυφαίους ομιλητές.

[«Ενσωμάτωση πράσινων υποδομών στις πόλεις για την προσαρμογή στην κλιματική αλλαγή»](https://eepf.gr/enswmatwsi-prasinwn-upodomwn-stis-poleis-gia-tin-prosarmogi-stin-klimatiki-allagi/)

Case: «Πιλοτική υλοποίηση του ευρωπαϊκού προγράμματος LIFEGrIn στους Δήμους Αμαρουσίου και Ηρακλείου Κρήτης»

[«Οι μεγαλύτερες απειλές της κλιματικής αλλαγής για τις θάλασσες της Μεσογείου»](https://eepf.gr/klimatiki-allagi-kai-thalasses-tis-mesogeiou/)

Case: «Τα ξενικά είδη στη Μεσόγειο και οι επιπτώσεις για τα Οικοσυστήματα και τον Άνθρωπο»

[«Δασικές Πυρκαγιές σε Μεσογειακά οικοσυστήματα στον 21ο αιώνα»](https://eepf.gr/klimatiki-allagi-kai-dasikes-pirkagies/)

Case: «Το πρόγραμμα Η Αναγέννηση των Κυθήρων & πρόληψη δασικών πυρκαγιών»

[«Ακραία Καιρικά Φαινόμενα και Διαχείριση Κρίσεων»](https://eepf.gr/klimatiki-allagi-kai-akraia-kairika-fainomena/)

Case: «Θεσσαλία, η επόμενη μέρα»

Η Ημερίδα Climate Challenges ανέδειξε μια νέα οπτική σε 3 βασικούς πυλώνες – Τουρισμός, Πόλεις, Εκπαίδευση – στο πολυδιάστατο και επείγον θέμα της κλιματικής κρίσης. Βασικός στόχος ήταν η ενίσχυση της συζήτησης, της συνεργασίας, της συμμετοχής εταίρων από διαφορετικούς χώρους, καθώς και η ανάδειξη έργων μετάβασης που υλοποιούνται στην Ελλάδα.

Αυτή είναι μια σημαντική περίοδος για όσους εργάζονται για τη μετάβαση στα νέα δεδομένα που έχει φέρει η κλιματική κρίση, για να μετατρέψουμε την άρνηση σε αποδοχή, την ανησυχία σε γνώση, την ευθύνη σε ευκαιρία, τη δράση σε ελπίδα για τις μελλοντικές γενιές. Κάθε μέρα φέρνει νέες τεχνολογίες, νέες επενδύσεις, νέες συνεργασίες και νέες πολιτικές για το πολυδιάστατο αυτό έργο.

Η ΕΕΠΦ οργανώνει επίσης, με τη σύμπραξη επιστημονικών συνεργατών της, σεμινάρια ενημέρωσης σε θέματα περιβάλλοντος για στελέχη επιχειρήσεων, στο πλαίσιο της Εταιρικής Κοινωνικής Ευθύνης των τελευταίων. Οργανώνει ακόμη εκδρομές, για μέλη και φίλους της, σε περιοχές με ενδιαφέρον φυσικό περιβάλλον, με τη βοήθεια ειδικών σε τομείς όπως η βοτανική, η ζωολογία, η ορνιθολογία κ.ά., με στόχο την ευαισθητοποίηση των συμμετεχόντων. Τέλος, οργανώνει τακτικά διαλέξεις και άλλες εκδηλώσεις με περιβαλλοντικό περιεχόμενο. ⧫ **Περιοδικά, Εκδόσεις, Ιστότοπος**

Η ΕΕΠΦ εκδίδει, αδιάλειπτα από το 1975, το τριμηνιαίο περιοδικό **«Η Φύση»**, με ποικιλία άρθρων για θέματα φύσης και περιβάλλοντος, αλλά και με αναφορές στις δραστηριότητές της. Εκδίδει επίσης βιβλία για τη φύση, ενημερωτικά δελτία για τις δράσεις και τα προγράμματά της και άλλα έντυπα.

H **ιστοθέση** [www.eepf.gr/el](http://www.eepf.gr/el) περιέχει όλες τις πληροφορίες για την ΕΕΠΦ και τις δράσεις της, διασυνδέσεις με ιστοσελίδες συναφών ΜΚΟ και άλλων φορέων, καθώς και πληροφορίες σχετικές με την υποστήριξη του έργου της από χορηγούς.

Μπορείτε επίσης να βρείτε οπτικό υλικό στο κανάλι της στο YouTube: [youtube.com/user/eepfgr](https://www.youtube.com/user/eepfgr)

**Ελληνική Εταιρία Προστασίας της Φύσης**

Νίκης 20, 105 57 Αθήνα

Τηλ: 210 3224944

E-mail: info@eepf.gr

Web: <https://www.eepf.gr/el/>

